b'\n_START_ARTICLE_\nSamson in \xc4\x8devljar\xc4\x8dek\n_START_SECTION_\nKratek povzetek pripovedi\n_START_PARAGRAPH_\nGlavni junak pripovedi je \xc4\x8devljar\xc4\x8dek, ki je veliko raj\xc5\xa1i lagal, kot pa zabijal \xc5\xbeeblje v podplate. Nekega dne ga je pot zanesla mimo orjaka Samsona, ki je sedel pred svojo bajto in se grel. Mali pogumni \xc4\x8devljar\xc4\x8dek se je odlo\xc4\x8dil, da ga bo izzval na tekmovanje v mo\xc4\x8di in Samson je sprejel. Dobila sta se naslednji dan in preizkusila v razli\xc4\x8dnih stvareh. V drobljenju ter metanju kamenja ter zobanju \xc4\x8de\xc5\xa1enj. Kljub orjakovi mo\xc4\x8di in \xc4\x8devljar\xc4\x8dkovi nemo\xc4\x8di, je \xc4\x8devljar\xc4\x8dek vedno zmagal, saj je pri vsakem izzivu goljufal. Vendar pa se mu je ponesre\xc4\x8dilo pri zadnjem izzivu. Vsedel se je na vejo, ki jo je Samson upognil da bi la\xc5\xbee zobal \xc4\x8de\xc5\xa1nje. Ker pa je Samson vejo nepri\xc4\x8dakovano spustil, je \xc4\x8devljar\xc4\x8dek odletel v zrak in pristal na vrtu stare \xc5\xbeenice. Le-ta je bila za\xc4\x8dudena od kod se je mali \xc4\x8devljar\xc4\x8dek vzel, ta pa ji je natvezil zgodbico o nebesih in kako ga je poslal \xc5\xbeeni\xc4\x8din pokojni mo\xc5\xbe, da mu prinese nazaj malo hrane. \xc5\xbdenica je zgodbi nasedla ter \xc4\x8devljar\xc4\x8dku dala hrano ter denar v dobri veri, da bo to dobil njen rajnki mo\xc5\xbe. \xc4\x8cevljar\xc4\x8dek se je odpravil dalje a kmalu je zasli\xc5\xa1al za seboj \xc5\xbeeni\xc4\x8dinega sina, ki je spregledal njegovo la\xc5\xbe. Ukanil je tudi njega, mu vzel konja ter se odpravil dalje. Na koncu zgodbe se \xc5\xbeeni\xc4\x8din sin vrne domov opeharjen, materi pa zagotovi, da je \xc4\x8devljar\xc4\x8dku dal \xc5\xa1e konja, da bo hitreje pri\xc5\xa1el do njegovega pokojnega o\xc4\x8deta.'